sagorsarker/bangla-wikipedia huggingface dataset:
মুরাসাকি শিকিবু

মুরাসাকি শিকিবু (Murasaki Shikibu) (জন্ম আন্দাজ ৯৭৩ খ্রীস্টাব্দ - মৃত্যু আন্দাজ ১০১৪ বা ১০২৫ খ্রীস্টাব্দ) একজন জাপানী মহিলা ঔপন্যাসিক, কবি এবং হেইয়ান আমলে রাজদরবারের কর্মচারী ছিলেন। তিনি জাপানী সাহিত্যের বিখ্যাত উপন্যাস "গেঞ্জির উপাখ্যান" (The Tale of Genji)-এর লেখক হিসেবে চিরস্মরনীয় হয়ে আছেন। ১০০০ খ্রীস্টাব্দ থেকে ১০০৮ খ্রীস্টাব্দের মধ্যে রচিত এই গ্রন্থটি মানবসাহিত্যের ইতিহাসে সর্বপ্রথম উপন্যাসগুলোর অন্যতম। 
মুরাসাকি শিকিবু তার ছদ্মনাম। তার আসল নাম এখনো অজ্ঞাতই র‌য়ে গিয়েছে, যদিও কোন কোন বিশেষজ্ঞের মতে তার নাম ছিল সম্ভবত তাকাকো। তার ডায়েরী থেকে জানা যায় যে 'মুরাসাকি' নামটি তাকে রাজদরবারে ডাকনাম হিসেবে দেয়া হয়। 'মুরাসাকি' ছিল তারই লেখা "গেঞ্জির উপাখ্যান"-এর একটি চরিত্রের নাম। 'মুরাসাকি' শব্দটির মানে 'বেগুনী। আর 'শিকিবু' সরকারী আমলাতন্ত্রে তার বাবার পদস্থলের নাম।
মুরাসাকি শৈশবে তার মাকে হারান। হেইয়ান আমলে জাপানের প্রথা ছিল যে স্বামী-স্ত্রী আলাদা বসবাস করবে এবং সন্তান-সন্ততিদের বড় করে তোলার দায়িত্ব বর্তাবে মা এবং মাতৃপরিবারের উপর। মুরাসাকির বাবা তামেতোকি ছিলেন রাজদরবারের পণ্ডিত। তিনি প্রচলিত প্রথা ভঙ্গ করে তার কন্যাকে নিজের কাছে রেখেই বড় করেন। শুধু তাই নয়, তিনি মুরাসাকি-কে পুত্র সন্তানের শিক্ষা দেন। সে আমলে ছেলেরা চীনা ভাষায় শিক্ষা লাভ করতো, কারণ চীনা ছিল রাজদরবাররের আনুষ্ঠানিক ভাষা। অন্যদিকে মেয়েরা শিখতো জাপানী কানা বর্ণমালা এবং কবিতা। তামেতোকি তার কন্যার মেধা ও বুদ্ধিমতা দেখে আক্ষেপ করেন কেন মুরাসাকি ছেলে হয়ে জন্মায়নি।
রাজদরবারে মুরাসাকি সম্রাজ্ঞী আকিকোর মহিলা সঙ্গিনী (lady-in-waiting) হিসেবে কর্মরত ছিলেন।
তার মৃত্যুর বছর সম্পর্কে আজও নিশ্চিত হওয়া যায়নি।
বিশেষজ্ঞদের মতে তিনটি গ্রন্থ মুরাসাকির লেখা - "গেঞ্জির উপাখ্যান", "মুরাসাকির ডায়েরী", এবং "মুরাসাকির সংকলন"। এর মধ্যে প্রথমোক্তটি নিঃসন্দেহে তার শ্রেষ্ঠ রচনা। শেষোক্তটি একটি কবিতার বই। মুরাসাকির লেখা ১২৮টি কবিতা তার মৃত্যুর পর এই বইতে সংকলিত আকারে প্রকাশ পায়।
ফণা

কিছু বিষধর সাপ (যেমন কেউটে) মাথা উচু করে তুলে ও গলার কাছের পাঁজর চওড়া করে ভয়াবহ চেহারা বানিয়ে ফোঁস ফোঁস শব্দে নিশ্বাস ছাড়ে ও ছোবল মারার ভান করে অন্য প্রাণীদের ভয় দেখায় (বিষ অপচয় করতে চায় না)।
এই মাথা উঁচু ভঙ্গীর সঙ্গে সাপের স্ফীতগ্রীবা যা প্রথম ছবিটিতে দেখা যাচ্ছে একে ফণা বলে। 
আসল কেউটে ছাড়াও আরো কিছু সাপ যেমন ফণা তুলে ফোঁস ফোঁস শব্দ করে কেউটেকে নকল করতে সক্ষম। শঙ্খচূড়ের ইংরাজী নামের মধ্যে () কোবরা থাকলেও শঙ্খচূড় এক গণের নয়। কিন্তু শঙ্খচূড়েরো বুক চিতিয়ে ফণার মত তবে একটু বেশি লম্বা আকার ধারণ করার সামর্থ্য আছে।
ফণা হল সাপের চওড়া করা বুক । এদের পাঁজড়ের খাঁচার সামনের দিক খোলা (স্টার্নাম নেই), সেই পাঁজড় ছড়িয়ে ধরলে ফণা তৈরি হয়। আর তখন এরা মাথা জমি থেকে অনেকটা তুলে ধরে নিজের থেকে বড় ও ভয়াবহ দৃশ্য তৈরী করতে সক্ষম হয়।
তথ্যসূত্র
গুই সাপ

গুই সাপ বা গোসাপ বা গুইল (ইংরেজি: Monitor Lizard) প্রকৃতপক্ষে কোনো সাপ নয়, এটি টিকটিকি গোত্রীয় প্রাণী। এরা বড়সড় টিকটিকির মতো দেখতে কিন্তু সাপের মতো দ্বিখণ্ডিত জিভসম্পন্ন সরীসৃপ প্রাণী। এরা ভ্যারানিডি (Varanidae) গোত্রের সরীসৃপ প্রাণী। "গুই"/"গো" নামটি এসেছে "গোধিকা" থেকে। এ পর্যন্ত প্রায় ৮০টি প্রজাতি শনাক্ত করা হয়েছে। এরা আফ্রিকা, এশিয়া, ওশেনিয়া অঞ্চলের স্থানীয় প্রাণী।
বড় গুই সাপ দেখতে গাঢ় বাদামি বা কালচে বর্ণের। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে এবং সাঁতরে খাল-বিল-পুকুর সহজেই পাড়ি দিতে পারে। ইন্দোনেশিয়ার কোমোডো ড্রাগন হল বৃহত্তম গুই সাপ। সম্প্রতি প্রমাণিত হয়েছে কোমোডো ড্রাগনেরও বিষ আছে।
গোসাপ বিভিন্ন প্রকার হয়:
এই প্রাণী গিরগিটি প্রজাতির । লম্বায় সর্বাধিক ১০ ফুট পর্যন্ত হয়ে থাকলেও বেশিরভাগ দেখা মেলে ২-৪ ফুট এবং প্রস্থে ১১ ইঞ্চির মত হয়। এরা স্থলে বা জলে বাস করে এবং এদের সাতার কাটা ও গাছে চড়তেও দেখা যায়। বড় গুইসাপ দেখতে গাঢ় বাদামি বা কালচে হয়। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে হয়। লেজ চ্যাপ্টা ও শিরযুক্ত। 
দেশের সর্বত্র গৃহস্থের বাড়ির আঙিনায়, কৃষি ক্ষেতে, বনে–জঙ্গল ও জলাভূমিতে বিচরণ করতে দেখা যেতো পরিচিত প্রাণী গুই সাপ। বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই এবং রামগাদি বা বড় গুই। 
কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ,বড়রা মাছ, সাপ, ব্যাঙ ছোট কুমির, কুমিরের ডিম ও কচ্ছপসহ নানান পশু-পাখি ও উচ্ছিষ্ট খেয়ে এরা জীবন ধারণ করে থাকে। 
প্রকৃতি, পরিবেশের ও কৃষকের বন্ধু এই গুইসাপ ফসলের ক্ষেতের পোকাপতঙ্গ ও ধেনো ইঁদুর খেয়ে উপকার সাধিত করে। 
ক্রমশ: নগরায়ণের বিস্তার, অন্য দিকে চোরাশিকারীদের দাপটে এই প্রাণীটি বিপন্ন হয়ে পড়েছে। প্রাণী সংরক্ষণ আইন উপেক্ষা করে অবাধে এদের হত্যা করা হচ্ছে। আন্তর্জাতিক প্রকৃতি ও প্রাকৃতিক সম্পদ সংরক্ষণ ইউনিয়ন (আইইউসিএন) ২০০০ সালে প্রাণীটিকে বিলুপ্তির ঝুঁকিতে থাকা প্রাণী হিসেবে তালিকাভুক্ত করে। বাংলাদেশ এক্সপোর্ট প্রমোশন ব্যুরোর তথ্য মতে, ১৯৭৮-১৯৭৯ সালে বাংলাদেশ থেকে প্রায় ৫১ লাখ ৪৩ হাজার টাকার চামড়া রপ্তানি হয়। গুই সাপের চামড়া রপ্তানির কারণে পরিবেশের ওপর ক্ষতিকর প্রভাবের বিবেচনায় ১৯৯০ সালে সরকারের পক্ষ থেকে এদের হত্যায় নিষেধাজ্ঞা জারি করা হয়।
গ্রামাঞ্চলে এদের এখনও দেখা মেলে । মানুষের রোষানলে বেঘোরে প্রাণ হারায় । কারো ক্ষতি সাধণের দৃষ্টান্ত না করলেও সমাজে এদেরকে ক্ষতিকারক ভাবা হয়। বাংলাদেশের বন্যপ্রাণী (সংরক্ষণ ও নিরাপত্তা) আইন-২০১২ অনুযায়ী গুইসাপ সংরক্ষিত।
গ্রাম রঞ্জন

গ্রাম স্টেইন () ব্যাকটেরিয়া শনাক্তকরণের জন্য বহুল ব্যবহৃত উপকরণ। ব্যাকটেরিয়া শনাক্তকরণের জন্য এটিই সবচেয়ে গ্রহণযোগ্য ও সফল পদ্ধতি। ১৮৮৪ সালে ডেনিশ বিজ্ঞানী হান্স ক্রিশ্চিয়ান গ্রাম এ পদ্ধতি আবিষ্কার করেন। এরপর থেকে বর্তমান সময় পর্যন্ত এই পদ্ধতি অত্যন্ত সার্থকভাবে প্রয়োগ হয়ে আসছে। গ্রাম স্টেইন পদ্ধতিতে ব্যাক্টেরিয়াকে দুইভাগে ভাগ করা হয়েছে -
এ পদ্ধতিতে প্রথমে প্রস্তুতকৃত ব্যাক্টেরিয়া স্মিয়ারকে ক্রিস্টাল ভায়োলেট রঞ্জক দ্বারা রঞ্জিত করা হয়। এরপর আয়োডিন দ্রবণ দ্বারা রঞ্জনটিকে স্থায়ী করে তাতে ইথাইল অ্যালকোহল অথবা অ্যাসিটোন দ্রবণ যোগ করা হয়। ইথাইল অ্যালকোহল বা অ্যাসিটোন নিরঞ্জক হিসাবে কাজ করে। এরপর স্মিয়ারটিতে যোগ করা হয় স্যাফ্রানিন যা কাউন্টার স্টেইনইং এজেন্ট হিসাবে কাজ করে। সর্বশেষে স্মিয়ারটিকে অণুবীক্ষণ যন্ত্রের নিচে পরীক্ষা করা হয়। যদি স্মিয়ারটি তার আদিবর্ণ অর্থাৎ বেগুনী বর্ণকে ধারণ করে রাখে তাহলে স্মিয়ারটিতে রয়েছে গ্রাম পজিটিভ ব্যাক্টেরিয়া। আর যদি স্মিয়ারটি তার আদি বর্ণ হারিয়ে স্যাফ্রানিনের লাল বর্ণ ধারণ করে তাহলে স্মিয়ারটিতে রয়েছে গ্রাম নেগেটিভ ব্যাক্টেরিয়া।
এই পদ্ধতিটির নামকরণ করা হয়েছে আবিষ্কারক হান্স ক্রিশ্চিয়ান গ্রাম (১৮৫৩-১৯৩৮) এর নামে যিনি এ পদ্ধতি প্রথম প্রয়োগ করেন তার সহযোগী কার্ল ফ্রেডলেনডার (Carl Friedländer) এর সাথে বার্লিন শহরের একটি হাসপাতালের মর্গে কাজ করার সময়। তবে গ্রাম এ পদ্ধতি ব্যাক্টেরিয়াকে পৃথকীকরণের জন্য নয়, মূলত ফুসফুস কলাতে ব্যাক্টেরিয়াকে ভালোভাবে পর্যবেক্ষণ করার জন্যই প্রয়োগ করেছিলেন। তার আবিষ্কৃত পদ্ধতিটি তিনি প্রকাশ করেন ১৮৮৪ সালে।
প্রথমত ব্যবহার্য সকল সরাঞ্জম ভালমতো জীবাণুমুক্ত (Sterilize) করে নিতে হবে। এরপর ট্রান্সফার লুপ ব্যবহার করে ব্যাকটেরিয়া নমুনা সংগ্রহ করতে এবং পেট্রিনিস মিডিয়া (Petrinis media) তে স্থাপন করতে হবে । তারপর স্লাইডটিতে ক্রিস্টাল ভায়োলেট যোগ করে কিছুক্ষণ রেখে দিতে হবে। স্লাইডটি ভালভাবে ধুয়ে নিয়ে তাতে গ্রাম-এর আয়োডিন সল্যুশন যোগ করতে হবে যাতে রঞ্জনটি স্থায়ী হয়। কিছুক্ষণ পর স্লাইডটি ধুয়ে নিয়ে তাতে যোগ করতে হবে ইথাইল অ্যালকোহল বা অ্যাসিটোন, যা নিরঞ্জক হিসাবে কাজ করে। এরপর সবশেষে স্লাইডটি ধুয়ে নিয়ে তাতে যোগ করতে হবে স্যাফ্রানিন এবং অণুবীক্ষণ যন্ত্রের নিচে স্মিয়ারটিকে পর্যবেক্ষণ করতে হবে। তাহলে এখানে আমরা দুই রঙের ব্যাকটেরিয়া দেঠতে পাবো। গোলাপি বা লাল রঙের ব্যাকটেরিয়া গ্রাম নেগেটিভ(Negative) এবং বেগুনি রঙের ব্যাকটেরিয়া গ্রাম পজিটিভ(Positive)। এভাবে পৃথকীকণের মাধ্যমে মোটা ও পাতলা কোষপ্লেট যুক্ত ব্যাকটেরিয়া কে পৃথক করা সম্ভব হবে।
সাবাশ বাংলাদেশ (ভাস্কর্য)

সাবাশ বাংলাদেশ বাংলাদেশের মুক্তিযুদ্ধের স্মৃতিবিজড়িত ভাস্কর্যগুলোর মধ্যে অন্যতম। ১৯৭১ সালে বাংলাদেশের মহান মুক্তিযুদ্ধে অংশগ্রহণকারী তরুণ মুক্তিযোদ্ধাদের প্রতীকী ভাস্কর্যটি বাংলাদেশের অন্যতম বৃহৎ ভাস্কর্য। শিল্পী নিতুন কুণ্ডু এর তৈরি এই ভাস্কর্যটি রাজশাহী বিশ্ববিদ্যালয়ে অবস্থিত।
স্বাধীনতার জ্বলন্ত প্রমাণকে ধরে রাখার জন্য রাজশাহী বিশ্ববিদ্যালয়ে স্থাপন করা হয়েছে স্মারক ভাস্কর্য সাবাশ বাংলাদেশ। ১৯৬৯ সালের গণ আন্দোলনের সময় এই বিশ্ববিদ্যালয়ের ছাত্র –শিক্ষক- কর্মকর্তা- কর্মচারীদের বলিষ্ঠ সাহসী ভূমিকা ছিল। সে সময় এমন ঘটনার আবর্ত সৃষ্টি হয় যে রাজশাহী বিশ্ববিদ্যালয়ের সকলই তাতে জড়িয়ে পড়েন এবং অধ্যাপক ড. শামসুজ্জোহা শাহাদাৎবরণ করেন। এরপর ১৯৭১ সালের ২৫মার্চ পাকিস্তান সেনাবাহিনী অতর্কিত আক্রমণ চালিয়ে বাঙালি জাতীয়তাবাদ নিশ্চিহ্ন করার যে ব্যর্থ প্রয়াসের সূচনা করে তাতে রাজশাহী বিশ্ববিদ্যালয়ও আক্রান্ত হয়। কয়েকদিনের মধ্যে পাকিস্তান সেনাবাহিনীর যে দল রাজশাহীতে সক্রিয় ছিল তা দুর্বল হয়ে পড়ে এবং অবশেষে স্থানীয় ক্যান্টনমেন্টে আশ্রয় গ্রহণ করতে বাধ্য হয়। রাজশাহী শহর তৎকালীন ই.পি.আর. নিয়ন্ত্রণ করে। কিন্তু এপ্রিল মাসের মাঝামাঝি পাকিস্তান সেনাবাহিনীর একটি বিপুল অংশ শহরে প্রবেশ করে এবং বিশ্ববিদ্যালয়ে স্থায়ী ঘাঁটি স্থাপন করে। জাতীয়তাবাদী আন্দোলনে রাজশাহী বিশ্ববিদ্যালয়ের গৌরবপূর্ণ অবদান পাকিস্তান সেনাবাহিনীর মনে আতঙ্ক সৃষ্টি করেছিল। তাদের বিতাড়িত করতে শাহাদৎবরণ করেন অধ্যাপক হবিবুর রহমান, অধ্যাপক সুখরঞ্জন সমাদ্দার, অধ্যাপক মীর আবদুল কাউয়ুম, কর্মকর্তা- কর্মচারী ও ছাত্র।
১৯৭১ সালে মুক্তিযুদ্ধের সময় অনেক শিক্ষক-ছাত্র শহীদ হওয়ায় এর স্মৃতিকে চির অম্লান করে রাখার জন্য উদ্যোগ নেয় কর্তৃপক্ষ। তারপর নির্মাণের জায়গা নির্ধারণ হয় সিনেট ভবনের দক্ষিণে। দীর্ঘদিন অতিবাহিত হওয়ার পর ১৯৯১ সালের ৩ ফেব্রুয়ারি রাজশাহী বিশ্ববিদ্যালয়ের কেন্দ্রীয় ছাত্র সংসদের উদ্যোগে শিল্পী নিতুন কুন্ডুর উপস্থাপনায় নির্মাণ কাজ শুরু হয়। নির্মাণ কাজ শেষে হলে এর ফলক উন্মোচন করেন শহীদজননী জাহানারা ইমাম। ভাস্কর্যে স্থান পেয়েছে তরুণ কবি সুকান্ত ভট্টাচার্যের কবিতার কয়েকটি লাইন। যা হলো
লেখক বায়েজিদ আহমেদ এর মতে "বাংলাদেশে মুক্তিযুদ্ধের যে প্রতীকী ভাস্কর্যগুলো রয়েছে তার মধ্যে প্রকাশভঙ্গির সরলতা, গতিময়তা, মুক্তিযুদ্ধের চেতনার তেজস্বী প্রকাশ এবং নন্দনতাত্ত্বিক দিক থেকে এই ভাস্কর্যটি অনবদ্য।"
লালবাগ শাহী মসজিদ

লালবাগ শাহী মসজিদ বা ফররুখ সিয়ার মসজিদ ঢাকার লালবাগ কেল্লার সন্নিকটে অবস্থিত একটি মসজিদ। মসজিদটি ১৭০৩ খ্রিষ্টাব্দে নির্মাণ করা হয়। তৎকালীন ঢাকার উপ-শাসক সম্রাট আওরঙ্গজেবের প্রপৌত্র ফর্‌রুখশিয়রের পৃষ্ঠপোষকতায় মসজিদটি নির্মিত হয়।
দ্রাবিড় জাতি

দ্রাবিড় ভারতীয় উপমহাদেশের একটি জনগোষ্ঠী যারা প্রাচীন দ্রাবিড় ভাষায় কথা বলে। প্রায় চার হাজার বছর আগে থেকে এই ভাষাভাষী মানুষ এই অঞ্চলে বাস করে আসছে। ধারণা করা হয় এরাই হরপ্পা ও মহেঞ্জোদাড়ো সভ্যতার রূপকার ছিলেন।দ্রাবিড়দের আদি বাসস্থান ছিলো চীনের গোবি মরুভূমিতে।
সেপ্পুকু

সেপ্পুকু (切腹, "পেট কাটা"), কখনও কখনও হারাকিরি (腹切り, "উদর/পেট কর্তন", একটি স্থানীয় জাপানি কুন পড়া হিসাবে উল্লেখিত), জাপানে প্রচলিত আত্মবিশ্বাসের আত্মহত্যা পদ্ধতি। জাপানে সুপ্রাচীনকাল থেকে এই রীতি প্রচলিত। এই রীতিতে আত্মহত্যাকারী প্রকাশ্যে পাকস্থলীতে ছুরি ঢুকিয়ে প্রাণ বিসর্জন দেয়। এ ধরনের আত্মহত্যা কে জাপানি সমাজে বিশেষ সম্মান ও মর্যাদার দৃষ্টিতে দেখা হয়।
সেলিনা হোসেন

সেলিনা হোসেন (জন্ম: ১৪ই জুন ১৯৪৭) বাংলাদেশের একজন প্রখ্যাত ঔপন্যাসিক। তার উপন্যাসে প্রতিফলিত হয়েছে সমকালের সামাজিক ও রাজনৈতিক দ্বন্দ্ব সংকটের সামগ্রিকতা। বাঙালির অহংকার ভাষা আন্দোলন ও মুক্তিযুদ্ধের প্রসঙ্গ তার লেখায় নতুন মাত্রা যোগ করেছে। তার গল্প উপন্যাস ইংরেজি, রুশ, মেলে এবং কানাড়ি ভাষায় অনূদিত হয়েছে। ২০১৪ সালে বাংলাদেশ শিশু একাডেমির চেয়ারম্যান হিসেবে দুই বছরের জন্য নিয়োগ পান তিনি। 
বাংলা একাডেমির সভাপতি হিসেবে দায়িত্বে নিয়োজিত ছিলেন সেলিনা হোসেন। ৩ ফেব্রুয়ারি ২০২২ তাঁকে সভাপতি হিসেবে নিয়োগ দিয়ে প্রজ্ঞাপন জারি করা হয়। ২০২৪ সালের ৮ আগস্ট অন্তর্বর্তীকালীন সরকার গঠিত হলে ১৭ অক্টোবর তিনি বাংলা একাডেমির সভাপতি পদ থেকে পদত্যাগ করেন।
সেলিনা হোসেন ১৯৪৭ সালের ১৪ জুন রাজশাহী শহরে জন্মগ্রহণ করেন। তার পৈতৃক নিবাস লক্ষ্মীপুর জেলার হাজিরপাড়া গ্রামে। বাবা এ কে মোশাররফ হোসেনের আদিবাড়ি নোয়াখালী হলেও চাকরিসূত্রে বগুড়া ও পরে রাজশাহী থেকেছেন দীর্ঘকাল; কাজেই সেলিনাকে একেবারে ছেলেবেলায় নোয়াখালীতে বেশিদিন থাকতে হয়নি। সেলিনা হোসেনের মায়ের নাম মরিয়ম-উন-নিসা বকুল। মোশাররফ-মরিয়ামুন্ননেছা দম্পতির সব মিলিয়ে নয় ছেলেমেয়ে। সেলিনা ভাইবোনদের মধ্যে চতুর্থ।
সেলিনা ১৯৫৪ সালে বগুড়ার লতিফপুর প্রাইমারি স্কুলে তৃতীয় শ্রেণিতে ভর্তি হন। ১৯৫৯ সালে রাজশাহীর প্রমথনাথ (পি.এন) গার্লস স্কুলে অষ্টম শ্রেণিতে ভর্তি হন। ১৯৬২ সালে তিনি এখান থেকে মাধ্যমিক সম্পন্ন করেন। পরবর্তীতে ১৯৬৪ সালে রাজশাহী মহিলা কলেজে ভর্তি হন। কলেজ জীবন শেষ করে বাংলা ভাষা ও সাহিত্য নিয়ে ভর্তি হন রাজশাহী বিশ্ববিদ্যালয়ে। রাজশাহী বিশ্ববিদ্যালয় থেকে ১৯৬৭ সালে বি.এ. অনার্স এবং ১৯৬৮ সালে এম.এ. পাস করেন।
সেলিনা ১৯৭০ সালে বাংলা একাডেমির গবেষণা সহকারী হিসেবে কর্মজীবন শুরু করেন। এর পূর্বে তিনি বিভিন্ন পত্রিকাতে উপসম্পাদকীয়তে নিয়মিত লিখতেন। কর্মরত অবস্থায় তিনি বাংলা একাডেমির 'অভিধান প্রকল্প', 'বিজ্ঞান বিশ্বকোষ প্রকল্প', 'বিখ্যাত লেখকদের রচনাবলী প্রকাশ', 'লেখক অভিধান', 'চরিতাভিধান' এবং 'একশত এক সিরিজের' গ্রন্থগুলো প্রকাশনার দায়িত্ব পালন করেন। এছাড়াও ২০ বছরেরও বেশি সময় 'ধান শালিকের দেশ' পত্রিকা সম্পাদনা করেন। তিনি ১৯৯৭ সালে বাংলা একাডেমির প্রথম মহিলা পরিচালক হন। ২০০৪ সালের ১৪ জুন চাকুরি থেকে অবসর নেন।বাংলা একাডেমির বর্তমান সভাপতি হিসেবে দায়িত্বে নিয়োজিত আছেন সেলিনা হোসেন। ৩ ফেব্রুয়ারি ২০২২ তাকে সভাপতি হিসেবে নিয়োগ দিয়ে প্রজ্ঞাপন জারি করা হয়। ২০২৪ সালের ৮ আগস্ট অন্তর্বর্তীকালীন সরকার গঠিত হলে ১৭ অক্টোবর তিনি বাংলা একাডেমির সভাপতি পদে থেকে পদত্যাগ করেন। তার প্রথম গল্পগ্রন্থ "উৎস থেকে নিরন্তর" প্রকাশিত হয় ১৯৬৯ সালে। তার মোট উপন্যাসের সংখ্যা ৩৫টি, গল্প গ্রন্থ ১৩টি, ২২টি শিশু-কিশোর গ্রন্থ এবং প্রবন্ধের গ্রন্থ ১০টি।এছাড়াও ১৩টি সম্পাদনা গ্রন্থ প্রকাশ করেছেন।
২০১৮ সালে রাজশাহী বিশ্ববিদ্যালয় তাকে সন্মানসূচক ডি-লিট ডিগ্রিতে ভূষিত করে। অন্যান্য পুরস্কার ও সম্মাননার মধ্যে রয়েছে:
শাহরিয়ার কবির

শাহরিয়ার কবির (জন্ম: ২০ নভেম্বর ১৯৫০) একজন বাংলাদেশী লেখক, সাংবাদিক ও প্রামাণ্যচিত্র নির্মাতা। তিনি মানবাধিকার, সাম্যবাদ, মৌলবাদ, ইতিহাস এবং বাংলাদেশের স্বাধীনতা যুদ্ধকে কেন্দ্র করে ৭০টিরও বেশি বই লিখেছেন। ১৯৯৫ সালে তিনি বাংলা একাডেমি সাহিত্য পুরস্কার লাভ করেন।
শাহরিয়ার কবির ১৯৫০ খ্রিস্টাব্দের ২০ নভেম্বর ফেনীতে জন্মগ্রহণ করেন। তিনি সেন্ট গ্রেগরী হাই স্কুল পড়াশোনা করেন। তারপর জগন্নাথ কলেজ থেকে উচ্চ মাধ্যমিক পরীক্ষায় উত্তীর্ণ হন। তিনি ঢাকা বিশ্ববিদ্যালয়ের বাংলা বিভাগের ছাত্র ছিলেন। বিশ্ববিদ্যালয়ের ছাত্র থাকাকালীন তিনি শিশু ও কিশোরদের জন্য লেখালেখি শুরু করেন। শাহরিয়ার কবির মুক্তিযুদ্ধের সময় স্বাধীন বাংলা বেতার কেন্দ্রের অন্যতম বিশিষ্ট কর্মী ছিলেন। তিনি স্বাধীনতা সংগ্রামীর জন্য অনুপ্রেরণামূলক পাণ্ডুলিপি এবং কবিতা লিখতে সহায়তা করেছিলেন, যেগুলি পরে স্বাধীন বাংলা বেতার কেন্দ্রে বাজানো হয়।
ঢাকা বিশ্ববিদ্যালয় থেকে আনুষ্ঠানিক শিক্ষা সম্পূর্ণ করে শাহরিয়ার কবির ১৯৭২ সালে সাপ্তাহিক বিচিত্রায় সাংবাদিক হিসেবে যোগদান করেন এবং ১৯৯২ সাল পর্যন্ত নির্বাহী সম্পাদক পদে থাকেন। ১৯৭৬ থেকে ১৯৮০ সাল পর্যন্ত তিনি বাংলাদেশ লেখক শিবিরের সাধারণ সম্পাদক ছিলেন।
তিনি একাত্তরের ঘাতক দালাল নির্মূল কমিটির সাথে যুক্ত আছেন। ১৯৯২ সালের জানুয়ারি মাসে ১০১ জন ব্যক্তি মিলে একাত্তরের ঘাতক দালাল নির্মূল কমিটি গঠন করেন। এই কমিটি ১৯৭১ সালে বাংলাদেশের স্বাধীনতা যুদ্ধের সময় পাকিস্তান সেনাবাহিনীর সাথে একত্রে মিলে মানবতার বিরুদ্ধে অপরাধকারী ব্যক্তিদের বিচারের আহ্বান জানায়। এই কমিটি ১৯৯২ সালে ২৬ মার্চ গণ-আদালত-এর মাধ্যমে সোহরাওয়ার্দী উদ্যানে একাত্তরের ঘাতক গোলাম আযমের প্রতীকী বিচারের কাজ শুরু করে। গণআদালাতে গোলাম আযমের বিরুদ্ধে দশটি সুনির্দিষ্ট অভিযোগ উত্থাপিত হয়। ১২ জন বিচারক সমন্বয়ে গঠিত গণআদালতের চেয়ারম্যান জাহানারা ইমাম গোলাম আযমের ১০টি অপরাধ মৃত্যুদন্ডযোগ্য বলে ঘোষণা করেন। গণআদালত অনুষ্ঠিত হবার পর সরকার ২৪ জন বিশিষ্ট ব্যক্তিসহ জাহানারা ইমামের বিরুদ্ধে রাষ্ট্রদ্রোহিতার অভিযোগ এনে অ-জামিনযোগ্য মামলা দায়ের করে। জাহানারা ইমামের মৃত্যুর পর, ১৯৯৬ সালে তত্ত্বাবধায়ক সরকারের প্রধান উপদেষ্টা মোহাম্মদ হাবিবুর রহমান এই অভিযোগ প্রত্যাহার করে নেন।
ঘাতক দালাল নির্মূল কমিটি গঠনে শাহরিয়ার কবির গুরুত্বপূর্ণ ভূমিকা পালন করেছিলেন। ১৯৯৪ সালে জাহানারা ইমামের মৃত্যুর পর, শাহরিয়ার কবির একাত্তরের ঘাতক দালাল নির্মূল কমিটির সভাপতি হন।
শাহরিয়ার কবির সাংবাদিক হিসেবে মানবাধিকার নিয়ে লেখালেখি করেন। সরকার একে অবৈধ আক্রমণ আখ্যায়িত করে ২০০০-এর দশকের শুরুতে তাকে দুবার গ্রেপ্তার করেছিল। বাংলাদেশ জাতীয়তাবাদী দলের খালেদা জিয়ার সরকার ক্ষমতায় আসার পর ২০০১ সালের নভেম্বর মাসে তাকে প্রথম গ্রেপ্তার করা হয়।
একাত্তরের ঘাতক দালাল নির্মূল কমিটির সাবেক আহ্বায়ক মুশতারী শফী লিখিত "‘জাহানারা ইমামের স্মৃতির উদ্দেশ্যে লেখা চিঠি’" নামক বইয়ে শাহরিয়ার কবিরকে মুক্তিযুদ্ধে অংশগ্রহণ করেননি এবং মুক্তিযুদ্ধকালে পাকিস্তানি সেনাবাহিনীদের ক্যাম্পে মুরগি সরবরাহকারী বলে উল্লেখ করা হয়। শাহরিয়ার কবির এই লেখাটি সত্য নয় ও নির্জলা মিথ্যা বলে আখ্যায়িত করেন।
২০২৪ সালের ১৭ সেপ্টেম্বর বৈষম্য বিরোধী ছাত্র আন্দোলনের সময় হত্যাকাণ্ড ও শাপলা চত্ত্বর গণহত্যায় জড়িত থাকার অভিযোগে গ্রেফতার হন।
উচ্চতর বিজ্ঞান গবেষণা কেন্দ্র (ঢাকা বিশ্ববিদ্যালয়)

উচ্চতর বিজ্ঞান গবেষণা কেন্দ্র হলো বাংলাদেশ সরকারের বিজ্ঞান ও প্রযুক্তি মন্ত্রণালয়ের নিজস্ব তহবিল এবং ঢাকা বিশ্ববিদ্যালয়ের উন্নয়ন প্রকল্পের অধীনে পরিচালিত বিশ্ববিদ্যালয় গবেষণা কেন্দ্র। এটি ১৯৯৭ সালে সেন্টার অফ এক্সেলেন্স নামে যাত্রা শুরু। এটি বিশ্ববিদ্যালয়ের মেআকার্ম ভবন প্রাঙ্গনে অবস্থিত।
এর মূল লক্ষ্য হল দেশে স্নাতোকত্তর পর্যায়ে গবেষণার ক্ষেত্র ও দক্ষ মানবসম্পদ তৈরি করার পাশাপাশি আন্তর্জাতিক ক্ষেত্রের সঙ্গে দেশীয় গবেষণাকে সংযুক্ত করা। সেন্টারের নিজস্ব বিজ্ঞানী ছাড়াও বিশ্ববিদ্যালয়ের শিক্ষক, ভিসিটর বিজ্ঞানী সহ এমফিল, পি এইচ ডি ও পোস্ট ‌গ্র্যাজুয়েট পর্যায়ের শিক্ষার্থীরাও গবেষণার সুযোগ পাবে । মূলত পদার্থ , রসায়ন , জীববিজ্ঞান, ফার্মাসিউটিকালস এবং কম্পিউটার সফটওয়্যার উন্নয়ন ও প্রয়োগের উপর গবেষণা চালানো হয়। এই গবেষণা কার্যক্রম পরিচালনার জন্য পাঁচটি গবেষণাগার রয়েছে যেগুলো লেজার স্পেকট্রোসকপি, জিন গবেষণা ও ডি এন এ সিকোয়েন্সিং, উন্নত কম্পিউটার সফটওয়্যার তৈরি, মনোবিজ্ঞান ও বিশ্লেষণাত্মক রসায়ন এর জন্য নির্ধারিত। এছাড়া গবেষণাকার্যে ব্যবহৃত সাধারণ রিএজেন্ট ও নমুনা প্রস্তুতির জন্য একটি পৃথক গবেষণাগার স্থাপন করা হয়েছে। এই কেন্দ্রর গবেষণাগারগুলি সম্পূর্ণভাবে বর্তমান বিশ্বের যন্ত্রপাতি দিয়ে সাজানো হয়েছে। পরিষ্কার পরিচ্ছন্নতা ও আধুনিকতা একে বাংলাদেশের অন্যতম আর্ন্তজাতিকমানের এবং প্রথম সারির গবেষণা প্রতিষ্ঠানে পরিণত করেছে।
এই কেন্দ্রর নির্ধারিত ৭৫ জনের সবাইকে এখনো নিয়োগ দেয়া হয়নি। বর্তমানে বিজ্ঞানীসহ মোট ১২ জন জনবল নিয়ে কেন্দ্রটি তার কার্যক্রম চালিয়ে যাচ্ছে। বর্তমানে সেন্টারটির পরিচালক পদে অধিষ্ঠিত আছেন প্রফেসর আমীর হোসেন খান।
নিকোলাই অস্ত্রভ্‌স্কি

নিকোলাই আলেক্সিভিচ অস্ত্রয়ভস্কি (১৯০৪-১৯৩৬) সমাজতান্ত্রিক বাস্তবতা যুগের লেখক। তার বিখ্যাত উপন্যাস 'ইস্পাত' (How the Steel Was Tempered)। এই উপন্যাসের জন্য তিনি ১৯৩৫ সালে 'অর্ডার অব লেনিন-এ (Order of Lenin) ভূষিত হন।
নিকোলাই অস্ত্রভ্‌স্কি ১৯০৪ সালে তৎকালীন সোভিয়েত ইউনিয়নের অন্তর্গত ইউক্রেনের অস্ট্রস শহরের ভিলিয়া গ্রামে একটি শ্রমিকশ্রেণি পরিবারে জন্মগ্রহণ করেন। নয় বছর বয়স পর্যন্ত সেখানেই তিনি স্কুলে যান এবং ১৯১৪ সালে তার পরিবার সমেত রেল স্থাপনার শহর শেপিতিভকায় চলে যান যেখানে তিনি রেলওয়েতে কাজ করা শুরু করেন। পরবর্তীতে তিনি ঐ রেল কোম্পানির রকটি শক্তি উৎপাদন কেন্দ্রের ইলেক্ট্রিশিয়ান হিসেবে পদন্নতি পান। ১৯১৭ সালে মাত্র তেরো বছর বয়সে তিনি বলশেভিক পার্টির সদস্য হন। সেই সময়ই তিনি একটি মারাত্বক রোগে আক্রান্ত হন যা তাকে পরবর্তীতে কিছুদিনের মধ্যেই অন্ধ এবং সয্যাশায়ী করে দেয়।
দাফতরিক নথি অনুযায়ী জার্মানরা যখন ১৯১৮ সালের বসন্তে তার শহর দখলে নিয়ে নেয় তখন তিনি স্থানীয় বলশেবিভ পার্টি সরিয়ে নেন। যুদ্ধে অনেকবার আহত এবং গুলিবিদ্ধ হওয়ায় তিনি মারাত্বক ভাবে অসুস্থ হন এবং অনেকবার চিকিৎসকদের দ্বারস্থ হন। তার নিজের লিখা জীবনীতে তিনি কখনই উল্লেখ করেননি যে তিনি রেড আর্মিতে কাজ করেছেন।
অসুস্থতার দরূন ১৯২৯ সালের দিকে তিনি চিরতরে তার দৃষ্টিশক্তি হারান। দৃষ্টিশক্তি না থাকার পরেও ১৯৩০ সালের দিকে তিনি তার জীবনের প্রথন উপন্যাস হাউ দ্যা স্টিল ওয়াস টেম্পার্ড লিখা শুরু করেন। পরবর্তীতে তার উপন্যাস এবং লেখনির জন্য কমিউনিস্ট বিশ্বে ব্যাপক জনপ্রিয়তা পান এবং ১৯৩৫ সালে অর্ডার অফ লেনিন সম্মাননায় ভূষিত হন। 
মারাত্বক অসুস্থতার দরূন ১৯৩৬ সালের ২২ ডিসেম্বর তিনি মৃত্যুবরণ করেন। মৃত্যুর আগে তিনি তার উপন্যাস বর্ন অফ দ্যা স্টোর্ম শেষ করে যেতে পারেন নি।
জুল ভার্ন

জ্যুল গাব্রিয়্যাল ভ্যার্ন (, ; ৮ই ফেব্রুয়ারি ১৮২৮ – ২৪শে মার্চ ১৯০৫) ছিলেন একজন ফরাসি ঔপন্যাসিক, কবি ও নাট্যকার। প্রকাশক পিয়্যার-জ্যুল এৎজেলের সঙ্গে জোট বাঁধার মধ্য দিয়ে তিনি কালজয়ী "ভোয়াইয়াজ এক্সত্রাঅর্দিন্যার" রচনা করেন, যা মূলত "পৃথিবীর কেন্দ্রে যাত্রা" (১৮৬৪), "সমুদ্রের নীচে কুড়ি হাজার লিগ" (১৮৭০) এবং "আশি দিনে বিশ্বভ্রমণ" (১৮৭২)-সহ একাধিক বেস্টসেলিং রোমাঞ্চকর আভিযানিক উপন্যাসের একটি সংকলন। তাঁর তথ্যসমৃদ্ধ উপন্যাসগুলো সাধারণত ১৯শ শতাব্দীর দ্বিতীয়ার্ধের প্রেক্ষিতে সেই সময়কার প্রযুক্তিগত অগ্রগতির বিষয়টি বিবেচনা করে রচিত।
ভ্যার্ন অসামান্য সব বিজ্ঞান কল্পকাহিনী রচনার জন্য বিখ্যাত। উড়োজাহাজ, রকেট কিংবা সাবমেরিনের বাস্তবিক ও ব্যবহারিক প্রয়োগের অনেক পূর্বেই তিনি মহাকাশ ভ্রমণ ও সমুদ্রের তলদেশে ভ্রমণের কল্পকাহিনী লিখেছিলেন। পৃথিবীতে আগাথা ক্রিস্টির পরেই তাঁর লেখা সবচেয়ে বেশি বিভিন্ন ভাষায় অনূদিত হয়েছে। তাঁর লেখা বেশ কিছু কাহিনী নিয়ে চলচ্চিত্র ও নাটকও নির্মিত হয়েছে।
জ্যুল ভ্যার্নের জন্ম ১৮২৮ সালে ফ্রান্সের পশ্চিমে বিস্কে উপসাগরের তীরে অবস্থিত নঁত নামের বন্দর শহরে। তাঁর বাবা পিয়ের ভ্যার্ন, এবং মা সোফি আলৎ দ্য লা ফুই। তাঁর শৈশব কাটে এখানকার বিদ্যালয়ে পড়াশোনা করে। তারা গ্রীষ্মকাল কাটাতেন নঁতের কাছেই ব্রে শহরে। সেখানে ভ্যার্ন ও তাঁর ভাই পল প্রায়ই এক ফ্রঁ দিয়ে এক দিনের জন্য নৌকা ভাড়া নিতেন। ভ্যার্নের মতে, নদীতে প্রচুর জলযানের চলাচলের দৃশ্য তাঁর কল্পনাশক্তির স্ফুরণ ঘটায়। ১২ বছর বয়সে জাহাজের কেবিনবয় হিসেবে কাজ নিয়ে বাড়ি থেকে পালাতে গিয়ে ধরা পড়ে মায়ের কাছে প্রতিজ্ঞা করেন এখন থেকে নিজের মনের মধ্যেই ঘুরে বেড়াবেন। বাবার ইচ্ছায় আইন বিষয়ে পড়াশোনা করে আইনজীবী হিসেবে কর্মজীবন শুরু করে বেশ প্রসার লাভ করেন। অভিযানপ্রিয় জ্যুল ভ্যার্ন খুব দ্রুত বিরক্ত হয়ে পড়েন এ পেশার প্রতি এবং ১৮৬৭ সালে আইন ব্যবসা ছেড়ে পাড়ি জমান আমেরিকায়।
সাহিত্যাঙ্গনে ভ্যার্নের প্রবেশ ঘটে মঞ্চনাটক লেখার মাধ্যমে। তাঁর লেখা মঞ্চনাটক বেশ জনপ্রিয়তা পায়। তার লেখা প্রথম বই বেলুনে পাঁচ সপ্তাহ অত্যন্ত অবাস্তব বলে কোন প্রকাশক ছাপতে রাজী না হওয়ায় তিনি রেগে গিয়ে এর পাণ্ডুলিপি আগুনে পুড়িয়ে ফেলার সময় তার স্ত্রীর হস্তক্ষেপে তা রক্ষা পায়। পরে এ বইটি প্রকাশিত হলে রাতারাতি প্রচন্ড জনপ্রিয়তা পায়। ব্যক্তিগত জীবনে প্রচণ্ড ঘরকুনো এই লেখক তার বাড়ীর চিলেকোঠায় বসেই লিখে গেছেন বিশ্বমাতানো সব কল্পবিজ্ঞান কাহিনী। তার সৃষ্ট চরিত্রগুলির মধ্যে ফিলিয়াস ফগ্‌, ক্যাপ্টেন নিমো, রোবার ও ক্যাপ্টেন হ্যাটেরাস উল্লেখযোগ্য। ১৮৫৭ সালের সিপাহী বিদ্রোহ ও নানা সাহেবের ইতিহাস আশ্রিত তার উপন্যাস "টাইগার্স এন্ড ট্রেটস"-এ অবিভক্ত ভারতবর্ষ ও বাংলাদেশের বিভিন্ন অঞ্চলের নিখুঁত বর্ণনা পাওয়া যায়। জুল ভার্ন মৃত্যুবরণ করেন ২৪ মার্চ ১৯০৫ আমেরিকায়।
ফ্রান্স সাহিত্য অ্যাকাডেমি তাকে "অর্ডার অব মেরিট" সম্মানে ভূষিত করে। জুল ভার্ন ইংল্যান্ড রয়াল অ্যাকাডেমির সম্মানসূচক সদস্যপদ লাভ করেন।
Bibliography
Sources
Biography
Reviews
Misc
মহিষ

মহিষ, (), গরুর নিকট আত্মীয় কালো চেহারার রোমন্থক প্রাণী। এই বিশাল বোভিডির উৎপত্তি মূলত দক্ষিণ এশিয়া, দক্ষিণ-পূর্ব এশিয়া ও চীন এই অঞ্চলে। বর্তমানে এটি ইউরোপ, অস্ট্রেলিয়া, দক্ষিণ আমেরিকা ও আফ্রিকার কিছু দেশেও পাওয়া যায়। এশীয় মহিষরা জলকাদা মাখতে ভালোবাসে। মাংস, দুধ ও চামড়া ইত্যাদি দেয়। মহিষের গাড়ি গ্রাম থেকে গ্রামে পণ্য পরিবহনে শত শত বৎসর যাবৎ ব্যবহৃত হয়ে আসছে।
কর্ণ (দ্ব্যর্থতা নিরসন)

কর্ণ বা কর্ণন মহাভারতের একটি কেন্দ্রীয় চরিত্র।
কর্ণ এছাড়াও উল্লেখ করতে পারে:
চলচ্চিত্র:
স্থান:
সংগীত
অন্যান্য:
টাকি, উত্তর চব্বিশ পরগনা

টাকি ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর ও প্রাচীন পৌরসভা এলাকা।
১৮৬৯ সালে টাকি পুরসভার প্রতিষ্ঠা হয়। ওই সময়ে টাকির বেশির ভাগ জায়গা ছিল জঙ্গলে ভরা। রাজা প্রতাপাদিত্যের বংশধর কৃষ্ণদাস রায়চৌধুরী টাকিতে বসতি স্থাপন করেন। বর্তমান ইছামতি নদীর সে সময়ে নাম ছিল যমুনা-ইছামতী। কৃষ্ণদাসের চেষ্টায় টাকি সম্ভ্রান্ত এবং ব্রাহ্মণ পরিবারের বাসভূমিতে পরিণত হয়। নন্দদুলালের বিগ্রহ স্থাপনের জন্য টাকিতে জালালপুর গ্রামের বেশ নামডাক ছিল। রাজা মানসিংহ প্রতাপাদিত্যের সাম্রাজ্যে আক্রমণ শানানোর জন্য টাকিতে আশ্রয় নিয়েছিলেন। দু’পক্ষের লড়াই হয় বসিরহাটের সংগ্রামপুরে। প্রতাপাদিত্যের সৈন্যদলকে তাড়া করে মানসিংহের বাহিনী। টাকি শ্মশানের পাশ দিয়ে ইছামতী পার হয়ে রক্ষা পায় প্রতাপাদিত্যের দলবল। সেই ইতিহাসকে মনে রেখেই শ্মশান-সংলগ্ন রাস্তার নাম পরে রাখা হয় মানসিংহ রোড। রাজা কৃষ্ণচন্দ্রের আমলে টাকি কুলেশ্বরী কালীবাড়ি প্রতিষ্ঠা হয়।
টাকির কাছেই ইছামতী নদীর তীরে সোলাদানার বাগুন্ডিকে ইস্ট ইন্ডিয়া কোম্পানি লবণ ব্যবসার কেন্দ্র স্থাপন করে। যেটি বর্তমানে বসিরহাট হিসেবে খ্যাত।
রাজা রামমোহন রায়ের পরামর্শে এবং খ্রিস্টান মিশনারি আলেকজান্ডার ডাফের পরিচালনায় জমিদার কালীনাথ ১৮৩২ সালের ১৪ জুন টাকিতে একটি ইংরেজি মাধ্যম স্কুল স্থাপন করেন। তার চেষ্টায় টাকিতে শিক্ষা-সংস্কৃতির উন্নয়ন ঘটে। ১৮৫১ সালে টাকি সরকারী স্কুল ও ১৮৬২ সালে বালিকা বিদ্যালয় স্থাপন হয়। 
টাকি অঞ্চলে মধুসূদন চক্রবর্তী বসবাস করতেন,যিনি ১৯৫১ সালে সানফ্রান্সিসকো থেকে চিত্র প্রতিযোগিতায় বিশেষ সম্মানে সম্মানিত হন। তিনি ইতিহাস খ্যাত বারোভুঁয়া শ্রী বিনোদ রায়ের নবম উত্তর পুরুষ ছিলেন।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫ মিটার (১৬ ফুট)।
ভারতের ২০০১ সালের আদম শুমারি অনুসারে টাকি শহরের জনসংখ্যা হল ৩৭,৩০২ জন। এর মধ্যে পুরুষ ৫৩%, এবং নারী ৪৭%।
এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে টাকি শহরের সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
রবোটিক্সের তিনটি সূত্র

আইজাক আসিমভ ১৯৪২ সালে প্রকাশিত তার "রানএরাউন্ড" (Runaround) গল্পে রবোটিক্সের তিনটি সূত্র এর অবতারণা করেন।
রোবট কখনো মানুষের ক্ষতি করবে না বা কোনো মানুষের কোনো ক্ষতি হতে দেবে না।
রোবট অবশ্যই মানুষের নির্দেশ মেনে চলবে যদি না সেই নির্দেশ তার প্রথম সূত্রকে লঙ্ঘন করে।
রোবট সর্বদাই নিজেকে রক্ষা করবে যদি না তা প্রথম ও দ্বিতীয় সূত্রকে লঙ্ঘন করে।
আসিমভের এই তিনটি সূত্র পরবর্তীকালে বিভিন্ন কল্পকাহিনী এবং চলচ্চিত্রে ব্যবহৃত হয়। পরবর্তীতে তিনি এর প্রথম সূত্রের পরিবর্তন করেন।
সাঁওতাল বিদ্রোহ

সাঁওতাল বিদ্রোহ বা সাঁওতাল হুল হলো ১৯ শতকে ব্রিটিশ ভারতে সংঘটিত একটি ঔপনিবেশিক ও জমিদারি শাসন-বিরোধী আন্দোলন, যাকে সাঁওতাল জনগোষ্ঠী নেতৃত্ব দিয়েছিলো। এর সূচনা হয় ১৮৫৫ সালে পশ্চিমবঙ্গের মুর্শিদাবাদ ও বিহারের ভাগলপুর জেলায়। ইংরেজ আমলে স্থানীয় জমিদার, মহাজন ও ইংরেজদের রাজস্ব ও কৃষি নীতির বিরুদ্ধে সাঁওতালরা ঐক্যবদ্ধভাবে আন্দোলন গড়ে তোলে। এই আন্দোলনে নেতৃত্ব দেয় চার মুরমু ভাই- সিধু, কানু, চাঁদ ও ভৈরব। ১৭৯৩ সালে বড়লাট (গভর্নর-জেনারেল) লর্ড কর্নওয়ালিসের প্রবর্তিত চিরস্থায়ী বন্দোবস্তের ফলে তাঁদের প্রাচীন স্থানান্তর চাষ ব্যবস্থা বন্ধ হয়ে যায়। তাই ১৮৫৭ সালের সিপাহী বিদ্রোহের আগে ব্রিটিশ শাসনের বিরুদ্ধে সাঁওতালরা বিদ্রোহ গড়ে তোলে।
সাঁওতালদের দৃষ্টিতে, ১৮৫৫ সালে সাঁওতালরা সশস্ত্র সংগ্রাম করেছিল তাঁদের অধিকার আদায়ের জন্য। তাঁরা এ যুদ্ধ ঘোষণা করেছিল ইংরেজ, মহাজন ও ব্যবসায়ীদের বিরুদ্ধে। এ যুদ্ধের উদ্দেশ্য ছিলো ব্রিটিশ সৈন্য ও তাঁদের দোসর ব্যবসায়ী, মুনাফাখোর ও মহাজনদের বিভিন্ন নিয়মনীতি থেকে নিজেদের রক্ষা করা এবং একটি স্বাধীন সার্বভৌম সাঁওতাল রাজ্য প্রতিষ্ঠা করা। সাঁতাল হুলের ইতিহাস হতে জানা যায়, দামিন-ই কোহ ছিলো সাঁওতালদের নিজস্ব অঞ্চল।
১৮৫৫ সালের ৩০ জুন যুদ্ধ শুরু হয় এবং ১৮৫৬ সালের নভেম্বর মাসে তা শেষ হয়। সাওতাঁলরা তীর-ধনুক ও দেশীয় অস্ত্র-শস্ত্র নিয়ে যুদ্ধ করায় ইংরেজ বাহিনীর আধুনিক বন্দুক ও কামানের কাছে টিকতে পারে নি। এ যুদ্ধে ইংরেজ সৈন্যসহ প্রায় ১০ হাজার সাঁওতাল যোদ্ধা মারা গিয়েছিলো। যুদ্ধে পর্যায়ক্রমে সিধু, কানু, চাঁদ ও ভৈরব (সাঁওতাল বিদ্রোহের প্রধান নেতাসমূহ) নিহত হলে ১৮৫৬ সালের নভেম্বর মাসে যুদ্ধ শেষ হয় ও বিদ্রোহের পরিসমাপ্তি ঘটে।
সাঁওতাল বিদ্রোহের পর ইংরেজ সরকার সাঁওতালদের অভিযোগ সম্পর্কে তদন্তের ব্যবস্থা করে। বিদ্রোহের পরবর্তীকালে ভাগলপুর ও বীরভূমের কিছু অংশ নিয়ে ৫, ৫০০ বর্গ মাইল জুড়ে এবং প্রথমে দেওঘর ও পরে দুমকায় প্রধান কার্যালয় নির্দিষ্ট করে সাঁওতাল পরগণা জেলা গঠিত হয়, সেটি বিদ্রোহ প্রশমনের পর প্রশাসনিক ক্ষেত্রে একটি বিশিষ্ট পরিবর্তন। এই পরগণাকে অনিয়ন্ত্রিত (নন- রেগুলেটেড) একটি জেলা ঘোষণা করা হয়। প্রথমে এই জেলার নাম হয় ডুমকা, যেটি পরবর্তীতে সাঁওতাল পরগনা নামে পরিচিত হয়। এখানে সাঁওতাল মানঝি্, পরানিক, পরগনা জেলার শাসন পরিচালনার জন্য দারোগা, পুলিশ ও বিভিন্ন সরকারি কমকর্তা-কর্মচারী ক্ষমতা প্রাপ্ত হয়। সাঁওতালদের বিচার সালিশ তাদের আইনে করার জন্য সরকার ক্ষমতা প্রদান করে। খাজনা, কর প্রভৃতি তাঁদের হাতে অর্পণ করা হয়। তাঁরা জেলা প্রশাসকে নিয়ন্ত্রণে পরিচালিত হতে থাকে। ১৮৮৫ সালে বেঙ্গল টেনান্সি এ্যাক্ট অনুযায়ী আদিবাসীরা তাদের জমি সরকারি অনুমতি ছাড়া বিক্রি করতে পারতো না। এই আইন এখনও পর্যন্ত কার্যকর আছে।
ইংরেজি লেখক চার্লস ডিকেন্স হাউসহোল্ড ওয়ার্ডসে বিদ্রোহের উপর নিম্নলিখিত অনুচ্ছেদটি লিখেছেন:
মৃণাল সেনের চলচ্চিত্র "মৃগয়া"তে সাঁওতাল বিদ্রোহের সময়টি চিত্রটি হয়েছে।
প্রফুল্ল চাকী

প্রফুল্ল চাকী (১০ ডিসেম্বর ১৮৮৮ – ২ মে ১৯০৮) ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম সর্বকনিষ্ঠ মুক্তিযোদ্ধা ও অগ্নিযুগের বিপ্লবী ছিলেন। পূর্ববঙ্গে জন্ম নেওয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং জীবন বিসর্জন করেন।
প্রফুল্ল চাকীর জন্ম ১৮৮৮ খ্রিষ্টাব্দের ১০ ডিসেম্বর ব্রিটিশ ভারতের বেঙ্গল প্রেসিডেন্সির অন্তর্গত বগুড়া জেলার বিহার গ্রামে। ছোটবেলায় তাকে বগুড়ার ‘নামুজা জ্ঞানদা প্রসাদ মধ্য বিদ্যালয়ে’ ভর্তি করানো হয়। পরবর্তীতে তিনি বগুড়ার মাইনর স্কুলে ভর্তি হন। ১৯০২ সালে রংপুর জিলা স্কুলে ভর্তি হন। নবম শ্রেণিতে পড়ার সময় পূর্ব বঙ্গ সরকারের কারলিসল সার্কুলারের বিরুদ্ধে ছাত্র আন্দোলনে অংশগ্রহণের দায়ে তাঁকে রংপুর জিলা স্কুল হতে বহিষ্কার করা হয়। এরপর তিনি রংপুরের কৈলাস রঞ্জন উচ্চ বিদ্যালয়ে ভর্তি হন। সেখানে পড়ার সময় জিতেন্দ্রনারায়ণ রায়, অবিনাশ চক্রবর্তী, ঈশান চন্দ্র চক্রবর্তী সহ অন্যান্য বিপ্লবীর সাথে তার যোগাযোগ হয় এবং তিনি বিপ্লবী ভাবাদর্শে অনুপ্রাণিত হন।
১৯০৬ সালে কলকাতার বিপ্লবী নেতা বারীন ঘোষ প্রফুল্ল চাকীকে কলকাতায় নিয়ে আসেন। যেখানে প্রফুল্ল যুগান্তর দলে যোগ দেন। তাঁর প্রথম দায়িত্ব ছিল পূর্ববঙ্গ ও আসাম প্রদেশের প্রথম লেফটেন্যান্ট গভর্নর স্যার জোসেফ ব্যামফিল্ড ফুলারকে (১৮৫৪-১৯৩৫) হত্যা করা। কিন্তু এই পরিকল্পনা সফল হয় নি। এর পর প্রফুল্ল চাকী ক্ষুদিরাম বসুর সাথে কলকাতা প্রেসিডেন্সি ও পরে বিহারের মুজাফফরপুরের অত্যাচারী ম্যাজিস্ট্রেট কিংসফোর্ডকে হত্যার পরিকল্পনা করেন।
ক্ষুদিরাম ও প্রফুল্ল কিংসফোর্ডের গতিবিধি পর্যবেক্ষণ করেন এবং তাকে ১৯০৮ খ্রিষ্টাব্দের ৩০ এপ্রিল সন্ধ্যা বেলায় হত্যা করার পরিকল্পনা করেন। ইউরোপিয়ান ক্লাবের প্রবেশদ্বারে তারা কিংসফোর্ডের ঘোড়ার গাড়ির জন্য ওত পেতে থাকেন। একটি গাড়ি আসতে দেখে তাঁরা বোমা নিক্ষেপ করেন। দুর্ভাগ্যক্রমে ঐ গাড়িতে কিংসফোর্ড ছিলেন না, বরং দুইজন ব্রিটিশ মহিলা মারা যান তারা ছিলেন ভারতপ্রেমীক ব্যারিস্টার কেনেডির স্ত্রী ও কন্যা। প্রফুল্ল ও ক্ষুদিরাম তৎক্ষণাৎ ঐ এলাকা ত্যাগ করেন।
প্রফুল্ল ও ক্ষুদিরাম আলাদা পথে পালাবার সিদ্ধান্ত নেন। প্রফুল্ল ছদ্মবেশে ট্রেনে করে কলকাতার উদ্দেশ্যে রওনা হন। ২ মে তারিখে ট্রেনে নন্দলাল ব্যানার্জী নামে এক পুলিশ দারোগা সমস্তিপুর রেল স্টেশনের কাছে প্রফুল্লকে সন্দেহ করেন। মোকামা স্টেশনে পুলিশের সম্মুখীন হয়ে প্রফুল্ল পালাবার চেষ্টা করেন। কিন্তু কোণঠাসা হয়ে পড়ে তিনি ধরা দেওয়ার বদলে আত্মাহুতি দেওয়ার সিদ্ধান্ত নেন। তিনি নিজের মাথায় পিস্তল দিয়ে গুলি করে আত্মহত্যা করেন। পরবর্তীতে অনেক ঐতিহাসিক অনুমান করেন প্রফুল্ল আত্মহত্যা করেননি, তাঁকে পুলিশ খুন করে মাথা কেটে নেয়। ক্ষুদিরাম পরবর্তীকালে ধরা পড়েন এবং তাঁকে ফাঁসি দেওয়া হয়। ব্রিটিশ পুলিস ইনস্পেকটর নন্দলালকে ৯ নভেম্বর ১৯০৮ সালে হত্যা করে প্রফুল্ল চাকীকে ধরিয়ে দেওয়ার বদলা নেন অপর দুই বাঙালী বিপ্লবী রণেন গাঙ্গুলি ও শ্রীশচন্দ্র পাল।
হুমায়ুন কবির

হুমায়ুন কবির (২২ ফেব্রুয়ারি ১৯০৬ - ১৮ আগস্ট ১৯৬৯) ছিলেন একজন ভারতীয় বাঙালি শিক্ষাবিদ, রাজনীতিবিদ, লেখক ও দার্শনিক। তাঁর জন্ম অবিভক্ত বাংলার (বর্তমান বাংলাদেশের) ফরিদপুরের কোমরপুর গ্রামে। তিনি দুই দফায় ভারতের শিক্ষামন্ত্রীর দায়িত্ব পালন করেন। প্রথম দফায় জওহরলাল নেহরুর মন্ত্রীসভায় এবং এর পরবর্তীকালে আরেকবার। এছাড়া তিনি বিজ্ঞান ও সংস্কৃতি বিষয়ক মন্ত্রী হিসেবেও দায়িত্ব পালন করেছেন।
জেলা ম্যাজিস্ট্রেট খান বাহাদুর কবিরুদ্দিন আহমদ তাঁর পিতা। নওগাঁ কে.ডি. সরকারি উচ্চ বিদ্যালয় থেকে ইংরেজিতে লেটারসহ প্রথম বিভাগে ম্যাট্রিকুলেশন (১৯২২) পাশ। অতঃপর কলকাতা প্রেসিডেন্সি কলেজে ভরতি। এই কলেজ থেকে ইংরেজিতে লেটারসহ প্রথম বিভাগে তৃতীয় স্থান অধিকার করে আই. এ. (১৯২৪), ইংরেজিতে প্রথম শ্রেণিতে প্রথম স্থান অধিকার করে বি.এ. অনার্স (১৯২৬) এবং ইংরেজিতে প্রথম শ্রেণিতে প্রথম স্থান অধিকার করে এম. এ. (১৯২৮) ডিগ্রি লাভ। সরকারি বৃত্তি পেয়ে উচ্চশিক্ষা লাভের জন্য ইংল্যান্ড গমন (১৯২৮)। অক্সফোর্ড বিশ্ববিদ্যালয়ের এক্সেটার কলেজে ভরতি। অক্সফোর্ড ইউনিয়নের সেক্রেটারি নির্বাচিত। অক্সফোর্ড থেকে দর্শন, ইতিহাস ও অর্থনীতিতে প্রথম শ্রেণিতে প্রথম স্থান অধিকার করে বি. এ. অনার্স ডিগ্রি লাভ (১৯৩১)।
হুমায়ুন কবির চতুরঙ্গ সাহিত্য পত্রিকার প্রতিষ্ঠাতা ও সম্পাদক ছিলেন। মার্কসবাদ ও শরৎচন্দ্র সম্পর্কেও তার মূল্যবান রচনা আছে। দর্শন ও সমাজতত্ত্ব সম্পর্কে বাংলা ও ইংরেজি ভাষায় তিনি বহু গ্রন্থ ও গবেষণামূলক প্রবন্ধ রচনা করেছেন।
সেমাই

সেমাই বাঙালি রন্ধনশৈলিতে একটি মিষ্টি জাতীয় খাদ্য। অতি চিকন করে বানানো আটার ফালিকে দুধ, চিনি, গরম মশলা ও কিসমিস সহকারে সেমাই রান্না করা হয়। ক্ষেত্রবিশেষে আটার পরিবর্তে চালের গুড়ো ব্যবহার করা হয়। বাংলাদেশে এটি খুবই জনপ্রিয় খাবার, বিশেষ করে বাঙালিদের ঈদুল ফিতর উৎসবের এটি একটি অবিচ্ছেদ্য অঙ্গ এবং বাংলাদেশের গ্রামাঞ্চলে কোথাও কোথাও এই উৎসব "সেমাই ঈদ" নামেও পরিচিত।
বাংলা অভিধানে সেমাই শব্দটাকে কোথাও বলা হয়েছে দেশি, কোথাও বলা হয়েছে হিন্দি। ভাষাতাত্ত্বিক পণ্ডিত সুনীতিকুমার চট্টোপাধ্যায় এর মতে, গ্রিক শব্দ সেমিদালিস থেকে সেমাই শব্দের উৎপত্তি। যদিও এটি সরাসরি ঘটেনি। সেমিদালিস শব্দের মূল অর্থ হলো ময়দা। ময়দা অবশ্য ফারসি শব্দ। এই সেমিদালিস শব্দ সংস্কৃত ভাষায় প্রবেশ করে সমিদা রূপ ধারণ করে। সমিদা থেকেই সেমাই, সেমিয়া ইত্যাদি শব্দ তৈরি হয়।
সেমাই দুই প্রকার। যথা হাতে তৈরী সেমাই ও মেশিনে তৈরী সেমাই। 
সেমাই আটার মণ্ডকে সরু ও দীর্ঘ ফালিতে ভাগ করে প্রস্তুত করা হয়। বর্তমানে সেমাই মূলত যান্ত্রিক পদ্ধতিতে মেশিনে তৈরি করা হয়, যা বাজারে প্যাকেটজাত করে বিক্রয় করা হয়। তবে পূর্বে ঘরে সেমাই তৈরির চল ছিল, যা মূলতঃ বাড়ির মেয়েরা হাতে কেটে তৈরি করতেন এবং এটি বেশ সময়সাপেক্ষ একটি প্রক্রিয়া।
মূলতঃ দুই প্রকার: সেমাই বা খিল সেমাই ও লাচ্ছা বা লাচ্চা সেমাই।
সেমাই প্রথমে তেল ছাড়া বা তেল (বা ঘি) দিয়ে বাদামী বর্ণ ধারণ করা পর্যন্ত ভেজে নিতে হয়। এরপর দুধ আগুনে জ্বাল দিয়ে ঘন করা হয়। এ পর্যায়ে দুধে পরিমাণ মতো এলাচ, দারুচিনি ইত্যাদি গরম মশলা মেশানো হয়। এর পর তাতে রুচি মাফিক চিনি মেশানো হয়। অতঃপর মশলা ও চিনি মেশানো ঘন দুধে ভাজা সেমাই মিশিয়ে কিছুক্ষণ নেড়ে রান্না করা হয়। অতঃপর কিসমিস দেয়া হয় এবং আরো কিছুক্ষণ আগুনে রাখা হয়।
সেমাই পরিবেশন করা হয় ছোট বাটিতে। কখনও কখনও পেস্তা বাদাম ছিটিয়ে পরিবেশন করা হয়।
আখের রস

যন্ত্র দিয়ে আখ গাছের লম্বা কাণ্ডের ভিতরের যে মিষ্টি রস পিষে বের করে সেটাকে আখের রস বলে।
আখের রস দিয়ে গুড় ও চিনি তৈরি করা হয়।
প্রথমে জমি হতে আখ সংগ্রহ করা হয় | পরে আখের মাথার অংশ কেটে আখ পরিষ্কার করা হয়ে | এতে প্রথমে আখের গায়ের ময়লা পরিষ্কার করে পরিষ্কার পানিতে ধুয়ে নিতে হয় | এবার আখ মাড়াইকরণ যন্ত্র চালু করে আখ যন্ত্রের মাঝে দিতে হয় | এতে যন্ত্রের ৩টি রোলারের চাপে আখ পিষ্ট হয় এবং রস আলাদা হয়ে যায়, তখন এ রস সংগ্রহ করা হয় |
বাংলাদেশএ গরমের দিনে, রোজা , ইফতারএ , বা ক্লান্তি মেটাতে আখের রসের বিপুল জনপ্রিয়তা লক্ষ্য করা যায় । গ্লাসে রস ছেঁকে বরফ সহ অথবা শুধু রস পরিবেশিত হয় |
কেরল

কেরল (; ; ) ভারতের একটি রাজ্য। রাজধানী তিরুবনন্তপুরম একটি পাহাড়ের উপর অবস্থিত। কোচি একটি গুরুত্বপূর্ণ বন্দর এবং তেল শোধনাগার। কালিকট অপর আরেকটি বন্দর শহর। মালয়ালম কেরলের রাজ্যভাষা। ২০১৮ সালে সেপ্টেম্বরে টানা এক মাস কেরলবাসী ভয়াবহ বন্যার মুখে বিপর্যস্ত হয়ে পড়ে। বন্যায় লক্ষ লক্ষ মানুষ ঘর ছাড়া হয়। এবং ৪৭৫ জন মানুষ মারা যায়। এই দুর্ভিক্ষের সময় কেরলবাসীর ২০০০ কোটি টাকা ক্ষয়ক্ষতি হয়। ভারতীয় সব মন্ত্রী, দেশের প্রতিটি রাজ্যের মানুষ সাহায্যের হাত বাড়িয়ে দিয়েছিল। ভারতে প্রথম কমিউনিস্ট পার্টি ১৯৫৭ সালে কেরলে সরকার স্থাপন করে।
"কেরল" নামের উৎপত্তি নিয়ে বহু মত বিদ্যমান । সবচেয়ে প্রচলিত মত অনুযায়ী নামটি "কের'" ( মালয়ালম ভাষায় অর্থ 'নারকেল গাছ' ) এবং "আলম" ( অর্থ 'দেশ' বা 'ভূমি ') শব্দ দুটির সমন্বয়ে সৃষ্ট, যার অর্থ দাঁড়ায় "নারকেল বৃক্ষের দেশ" । কেরল নামের সর্বপ্রথম লিখিত উল্লেখ পাওয়া যায় মৌর্য সম্রাট অশোকের তৃতীয় শতকের শিলালিপিতে। এই লিপিতে স্থানীয় শাসককে "কেরলপুত্র" হিসেবে উল্লেখ করা হয়েছে । যদিও এর আরেকটি অর্থ হতে পারে, যা হল "চেরার পুত্র " । এই সুত্র সঠিক হলে নামের উৎপত্তির প্রচলিত মত নিয়ে দ্বিমতের অবকাশ থাকে ।
রাজ্য পুনর্গঠন আইন, ১৯৫৬
কেরল রাজ্য লাক্ষাদ্বীপ সমুদ্র ও পশ্চিমঘাট পর্বতমালার মাঝে বিস্তৃত । রাজ্যটি সমুদ্র উপকূল বরাবর লম্বায় ৫৯০ কিমি (৩৭০ মাইল ), যদিও প্রস্থ স্থানভেদে ১১ থেকে ১২১ কিমি পর্যন্ত বিস্তৃত।
পশ্চিমঘাট পর্বতমালার বিস্তীর্ণ অঞ্চলজুড়ে অবস্থিত হওয়ায় এই রাজ্য জীববৈচিত্রে অত্যন্ত সমৃদ্ধ । ১৮শ শতক পর্যন্তও কেরলের তিন চতুর্থাংশ অঞ্চল ঘন জঙ্গলে ভরা ছিল ।
কেরল রাজ্যটিতে ১৪ টি জেলা ৭৭ টি তালুক এবং ১৫২ টি সমষ্টি উন্নয়ন ব্লক ৯৫১ গ্রাম পঞ্চায়েত ৬ টি পৌরসংস্থা এবং ৮৭ টি পৌরসভা রয়েছে। 
একজন জেলাশাসক প্রতিটি জেলা পরিচালিত করেন। কেরল সরকার প্রতি জেলাশাসককে একটি নির্দিষ্ট জেলার জন্য প্রেরণ করেন।
এই রাজ্যে অধিক মুদ্রাস্ফীতি(পণ্য-সেবার মূল্য টাকার অঙ্কে বেড়ে যাওয়া) দেখা যায়। প্রায় ৬% মুদ্রাস্ফীতি হার , যা ভারতের রাজ্যগুলোর মধ্যে সর্বোচ্চ। বেকারত্ব হার-এ এই রাজ্য ভারতের সর্বোচ্চ স্থানে রয়েছে। ১৫-২৯ বর্ষীয়দের ৩৫.২% এবং সামগ্রিকভাবে ৯% রয়েছে ।
কেরলে নারিকেল চাষ অত্যন্ত গুরুত্বপূর্ণ
লিঙ্গ অনুপাতে ভারতে দ্বিতীয় সর্বোচ্চ(৯৪৮ জন নারী প্রতি ১০০০ পুরুষে )। নবীন প্রজন্মের (২৫ এর কম বয়স) জনসংখ্যায় ভারতে সর্বনিম্ন (মোট রাজ্য জনসংখ্যার ৩৭.৪%) । নবীন প্রজন্মের (২৫ এর কম বয়স) জনসংখ্যায় লিঙ্গ বৈষম্য ভারতে সর্বোচ্চ (৮৯৬ মহিলা প্রতি ১০০০ জন পুরুষে)।
এই রাজ্যে শিশু মৃত্যুর হার ভারতে সর্বনিম্ন (১০টি প্রতি ১০০০ এ যা বিশ্বের উন্নত দেশের সমতুল্য ) । গড় আয়ু ভারতে সর্বোচ্চ (৭৫ বছর )। মাত্র ৭.১% লোক দারিদ্র সীমার নিচে বসবাস করেন যা ভারতে সর্বনিম্ন । শিক্ষিতের হারে ভারতে সর্বোচ্চ। কিন্তু বেকারত্বের হারে ভারতে সর্বোচ্চ (১১.৪%) ।
ফুটবল এই রাজ্যের জনপ্রিয় খেলা। তবে ক্রিকেটও অন্যতম জনপ্রিয়।
রাজ্যে হাতির এক বিপুল জনসংখ্যা রয়েছে, যা দেশে তৃতীয়। মালায়ালাম সাহিত্যে, হাতিকে "সৌহাদ্রির পুত্র" হিসাবে উল্লেখ করা হয়। উল্লেখযোগ্য রিজার্ভ হলো নীলামপুর হাতি রিজার্ভ, ইরাভিকুলাম জাতীয় উদ্যান এবং পেরিয়ার জাতীয় উদ্যান। এছাড়া বাঘ ও চিতাবাঘ রয়েছে রাজ্যে।
মহারাষ্ট্র

মহারাষ্ট্র (, ; ) ভারতের পশ্চিম দিকের একটি রাজ্য। মহারাষ্ট্র ভারতের দ্বিতীয় সর্বাধিক জনবহুল রাজ্য পাশাপাশি দ্বিতীয় সর্বাধিক জনবহুল দেশ মহকুমা। ১৯৬০ সালের ১ মে এই দ্বিভাষিক বোম্বাই রাজ্যকে বিভক্ত করে সংখ্যাগুরু মারাঠি-ভাষী মহারাষ্ট্র এবং গুজরাতি ভাষী গুজরাত গঠিত হয়েছিল। রাজ্যের রাজধানী মুম্বই, ভারতের সর্বাধিক জনবহুল শহুরে অঞ্চল। গোদাবরী এবং কৃষ্ণা রাজ্যের দুটি প্রধান নদী। মারাঠি সর্বাধিক বিস্তৃত ভাষা এবং এটি রাজ্যের সরকারী ভাষাও।
৩০৭,৭১৩ বর্গ কিমি (১১৮,৮০৯ বর্গ মাইল) জুড়ে বিস্তৃত, এটি ভারতের অঞ্চল অনুসারে তৃতীয় বৃহত্তম রাষ্ট্র। মহারাষ্ট্রের পশ্চিমে আরব সাগর, দক্ষিণে কর্ণাটক ও গোয়া রাজ্য, দক্ষিণে পূর্বে তেলেঙ্গানা এবং উত্তরে ছত্তিশগড়, উত্তরে গুজরাত ও মধ্যপ্রদেশ এবং ভারতের কেন্দ্রীয় অঞ্চল দাদরা ও নগর হাভেলি সীমানা রয়েছে। এবং উত্তর-পশ্চিমে দামান ও দিউ।
নাগপুর রাজ্য আইনসভার শীতকালীন অধিবেশন আয়োজন করে। রাজ্যের তিনটি আন্তর্জাতিক বিমানবন্দর রয়েছে, ছত্রপতি শিবাজি মহারাজ আন্তর্জাতিক বিমানবন্দর (মুম্বই), ডাঃ বাবাসাহেব আম্বেদকর আন্তর্জাতিক বিমানবন্দর (নাগপুর), এবং পুনে বিমানবন্দর (লোহেগাঁও, পুনে)। রাজ্যে তিনটি রেলওয়ের সদর দফতর রয়েছে। মধ্য রেলপথ (ছত্রপতি শিবাজি মহারাজ টার্মিনাস), কোঙ্কন রেলওয়ে (সিবিডি বেলাপুর) এবং পশ্চিম রেলপথ (চার্চগেট)। রাজ্যের হাইকোর্ট যেমন- বোম্বাই হাইকোর্ট মুম্বইতে অবস্থিত।
ভারতীয় স্বাধীনতার পূর্বে মহারাষ্ট্রের কালানুক্রমিকভাবে সাতবাহন রাজবংশ, রাষ্ট্রকূট রাজবংশ, পাশ্চাত্য চালুক্য, দাক্ষিণাত্য, মুঘল এবং মারাঠা এবং ব্রিটিশরা শাসিত ছিল। এই শাসকদের রেখে যাওয়া ধ্বংসাবশেষ, স্মৃতিসৌধ, সমাধি, দুর্গ এবং উপাসনালয়গুলি রাজ্য জুড়ে বিস্তৃত। এই রাজ্যে ইউনেস্কোর দুটি ঐতিহ্যবাহী স্থান রয়েছে: অজন্তা ও ইলোরা গুহা। পুনে বেশ কয়েকটি সুপরিচিত শিক্ষা প্রতিষ্ঠানের উপস্থিতির কারণে 'প্রাচ্যের অক্সফোর্ড' নামে পরিচিত দেশে সর্বাধিক সংখ্যক ওয়াইনারি এবং দ্রাক্ষাক্ষেত্র রয়েছে বলে নাসিক 'ভারতের ওয়াইন রাজধানী' নামে পরিচিত।
বর্তমান এই রাজ্য পূর্বতন বোম্বে প্রদেশ-এর অন্তর্গত ছিল। ১৯৬০ সালে বোম্বে প্রদেশ বিভাজিত করে মহারাষ্ট্র ও গুজরাত এই দুই রাজ্য প্রতিষ্ঠিত হয়।
এই রাজ্যটি ভারতের পশ্চিমে অবস্থিত এবং এটি ভারতের তৃতীয় বৃহত্তম রাজ্য।
মহারাষ্ট্রের জেলাসমূহের তালিকা
মহারাষ্ট্রের ৩৬টি জেলা ৬ টি বিভাগে ভাগ করা রয়েছে। যথা : 
মুম্বই শহরটি ভারতের মোট চারটি মেট্রোপলিটান শহরের মধ্যে একটি। এ রাজ্যের অন্যান্য জনবহূল শহর নাগপুর ও পুনে।
এই রাজ্য ভারতের দ্বিতীয় জনবহুল রাজ্য (উত্তরপ্রদেশ-এর পর)। ভারতের সর্বাধিক নাগরিক বসতি এই রাজ্যে। এই রাজ্যের জনসংখ্যা ১১ কোটির অধিক।
এই রাজ্য আয়কর প্রদানে দেশের মধ্যে সর্বোচ্চ অবদান রাখে। প্রায় ৪.৩ লক্ষ কোটি রুপি আয়কর আদায় হয় এখানথেকে।
ইন্ডিয়ান প্রিমিয়ার লিগ-এ মুম্বই ইন্ডিয়ান্স দল এই রাজ্যের প্রতিনিধিত্ব করে।
মধ্য রেল ও পশ্চিম রেল-এর সদর দপ্তর এই রাজ্যের মুম্বই শহরে অবস্থিত।
পাঞ্জাব, ভারত

পাঞ্জাব (; ) উত্তর ভারতের একটি স্থলবেষ্টিত রাজ্য, যেটি পাঞ্জাব অঞ্চলের বৃহত্তর অংশ গঠন করেছে। উত্তরে জম্মু ও কাশ্মীর, পূর্বে হিমাচল প্রদেশ, দক্ষিণ ও দক্ষিণ-পূর্বে হরিয়ানা, দক্ষিণ-পশ্চিমে রাজস্থান, এবং পশ্চিমে পাকিস্তানের পাঞ্জাব ভারতের, পাঞ্জাবের সীমা নির্ধারণ করেছে। রাজ্যের রাজধানী চণ্ডীগড়ে অবস্থিত। এটি একটি কেন্দ্রশাসিত অঞ্চল এবং প্রতিবেশী রাজ্য হরিয়ানারও রাজধানী।
১৯৪৭ সালে ভারত বিভাজনের পরে, ব্রিটিশ ভারতের পাঞ্জাব প্রদেশ ভারত ও পাকিস্তানের মধ্যে বিভক্ত করা হয়। ১৯৬৬ সালে নতুন রাষ্ট্র গঠনের সঙ্গে ভারতীয় পাঞ্জাব বর্তমান পাঞ্জাব রাজ্য, পাশাপাশি দুটি নতুন রাজ্য হরিয়ানা ও হিমাচল প্রদেশে বিভক্ত হয়েছিল।
পাঞ্জাব রাজ্যে ২২টি জেলা আছে যেগুলি মহকুমা,তহশীল এবং ব্লকে বিভক্ত করা হয়েছে।
ফাজিলকা এবং পাঠানকোট ২০১৩ সালে গঠন হবার পর জেলার মোট সংখ্যা ২২।
বিভাগ: পাঞ্জাবে মোট পাঁচটি বিভাগ হল পাতিয়ালা, রূপনগর, জলন্ধর, ফরিদকোট এবং ফিরোজপুর।
তহশীল : ৮২টি (২০১৫ সালে)
উপ তহশীল : ৮৭টি
মৌর ভাটিন্ডা জেলার সর্বশেষ তহশীল। 
মোহালি জেলাতে জিরাকপুর সর্বশেষ উপ-তহশীল।
পাঞ্জাব রাজ্যের রাজধানী চণ্ডীগড়, একটি কেন্দ্রশাসিত অঞ্চল। এটি হরিয়ানা, রাজ্যেরও রাজধানী। ভারতীয় পাঞ্জাবে ২২টি শহর এবং ১৫৭টি শহরাঞ্চল আছে।
পাঞ্জাব কৃষি ক্ষেত্রে অন্যতম অগ্রসর একটি রাজ্য। ২০১৫-১৬ সালের হিসেব অনুযায়ী চাল উৎপাদনে এই রাজ্য ভারতে ৩য় । প্রায় ১১.৮২ মিলিয়ন টন চাল উৎপাদন হয় যা ফিলিপিনের মোট উৎপাদনের সমতুল্য । 
মুখ্য শহরগুলি হল 
রাজ্যের জলন্ধর-এ একটি ১৯৮৭ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।
তামিলনাড়ু

তামিলনাড়ু (;; , ) ভারতীয় প্রজাতন্ত্রের ২৮টি রাজ্যের অন্যতম। এই রাজ্যের রাজধানী চেন্নাই (পূর্বতন মাদ্রাজ)। তামিলনাড়ু ভারতীয় উপদ্বীপের সর্বদক্ষিণে অবস্থিত। এই রাজ্যের সীমানায় পুদুচেরি, কেরল, কর্ণাটক ও অন্ধ্রপ্রদেশ অবস্থিত। তামিলনাড়ুর ভৌগোলিক উত্তর সীমায় পূর্বঘাট, পশ্চিম সীমায় নীলগিরি পর্বত, আন্নামালাই পর্বত ও পালঘাট, পূর্ব সীমায় বঙ্গোপসাগর, দক্ষিণ পূর্ব সীমায় মান্নার উপসাগর ও পক প্রণালী এবং দক্ষিণে ভারত মহাসাগর অবস্থিত।
আয়তনের বিচারে তামিলনাড়ু ভারতের একাদশ (এই রাজ্যের আয়তন গ্রিসের সমান) এবং জনসংখ্যার বিচারে সপ্তম বৃহত্তম রাজ্য। অন্যদিকে এই রাজ্য ভারতের জিডিপি-র পঞ্চম বৃহত্তম অবদানকারী রাজ্য এবং ভারতের সর্বাপেক্ষা অধিক পরিমাণ নগরায়িত রাজ্য। ভারতের সর্বাধিক সংখ্যক বাণিজ্যিক সংস্থা (১০.৫৬%) এই রাজ্যে অবস্থিত। যা ৬% জনসংখ্যার ভাগের তুলনায় অনেকটাই বেশি।
প্রায় ৫০০ খ্রিষ্টপূর্বাব্দ থেকে তামিলনাড়ু ভূখণ্ড তামিল জাতির আবাসস্থল। প্রায় ১৫০০-২০০০ বছর ধরে এই অঞ্চলের ধ্রুপদি ভাষা তামিল বিভিন্ন লেখা ও সাহিত্যে ব্যবহৃত হয়ে আসছে। তামিলনাড়ু প্রাকৃতিক সম্পদ, দ্রাবিড় স্থাপত্যের বিশালাকার হিন্দু মন্দির, শৈলশহর, সমুদ্র সৈকত, বিভিন্ন ধর্মের তীর্থস্থানে পরিপূর্ণ। এই রাজ্যে আটটি ইউনেস্কো বিশ্ব ঐতিহ্যবাহী স্থান রয়েছে।
এই রাজ্য ভারতের ৭ম জনবহুল রাজ্য। ভারতীয় রাজ্যগুলির মধ্যে সর্বনিম্ন জন্মহার এই রাজ্যের। এখানে চিকিৎসকের সংখ্যা ১,০৮,৩৬৫ যা ভারতীয় রাজ্যগুলির মধ্যে সর্বোচ্চ।
এই রাজ্য আয়কর প্রদানে দেশের মধ্যে ৪থ সর্বোচ্চ অবদান রাখে। প্রায় ৭৪ হাজার কোটি রুপি আয়কর আদায় হয় এখানথেকে।
এই রাজ্য ভারতের সর্ববৃহৎ মোটরগাড়ি শিল্পঅঞ্চল। ভারতের প্রায় ১/৩ অংশ মুনাফা এই রাজ্য থেকে আসে।
পোল্ট্রি জাত দ্রব্য উৎপাদনে এই রাজ্য ভারতে শীর্ষ স্থানে রয়েছে। বার্ষিক প্রায় ১২ কোটি দ্রব্য উৎপাদিত হয়।
রাজ্যের তিরুচ্চিরাপল্লী-এ একটি ১৯৬৪ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।
তামিল চলচ্চিত্র
ইডলি , দোসা এখানকার প্রধান খাবার। এছাড়া বিবিধ মিষ্টি খাবারের চল রয়েছে। বিয়ে, অন্নপ্রাশনের মত নানা অনুষ্ঠানে এই মিষ্টি অত্যন্ত সমাদৃত।
এম. এ. চিদাম্বরম স্টেডিয়াম এই রাজ্যের প্রধান ও বৃহৎ আন্তর্জাতিক ক্রিকেট স্টেডিয়াম। ইন্ডিয়ান প্রিমিয়ার লিগ-এ চেন্নাই সুপার কিংস দল এই রাজ্যের প্রতিনিধিত্ব করে।
এছাড়া সালেম ক্রিকেট ফাউন্ডেশন স্টেডিয়াম , এনপিআর কলেজ মাঠ,ডিন্ডিগুল এবং ইন্ডিয়ান সিমেন্ট কোম্পানি গ্রাউন্ড,তিরুনেলবেলি তে তামিলনাড়ু প্রিমিয়ার লিগের খেলা অনুষ্ঠিত হয়। এই মাঠগুলোতে বাতিস্তম্ভ রয়েছে ফলে রাতেও খেলা অনুষ্ঠিত করা যায় ।
মেরিনা এরিনা এই রাজ্যের প্রধান ফুটবল স্টেডিয়াম। বর্তমানে ইন্ডিয়ান সুপার লিগ এর চেন্নাই দলের ম্যাচ এখানে অনুষ্ঠিত হয়।
রাজ্যে ৪টি আন্তর্জাতিক বিমানবন্দর রয়েছে। চেন্নাই "(৩.৬ কিমি রানওয়ে)" , কোয়েম্বাটুর "(৩.১ কিমি রানওয়ে)" , তিরুচ্চিরাপল্লী "(২.৪ কিমি রানওয়ে)" এবং মাদুরাই "(২.২ কিমি রানওয়ে)" ।
দক্ষিণ রেল-এর সদর দপ্তর এই রাজ্যের চেন্নাই শহরে অবস্থিত।
দাদরা ও নগর হাভেলি জেলা

দাদরা ও নগর হাভেলি জেলা (, , ) হল পশ্চিম ভারতের দাদরা ও নগর হাভেলি এবং দমন ও দিউ কেন্দ্রশাসিত অঞ্চলের একটি জেলা এবং প্রাক্তন একটি কেন্দ্রশাসিত অঞ্চল। জেলার সদর শহর সিলভাসা। দাদরা ও নগর হাভেলি জেলার নগর হাভেলি তালুক মহারাষ্ট্র ও গুজরাত রাজ্যের মধ্যে বিক্ষিপ্তভাবে অবস্থিত এবং দাদরা তালুক গুজরাতের মধ্যে অবস্থিত একটি ছিটমহল। জেলাটি দিউ জেলা থেকে ১০-৩০ কিলোমিটার দূরে অবস্থিত।
দমন ও নগর হাভেলি জেলা দমন গঙ্গা নদীর তীরে অবস্থিত। দাদরা ও সিলভাসা শহর দুটি নদীর উত্তর তীরে অবস্থিত। জেলার পূর্বদিকে রয়েছে পশ্চিমঘাট পর্বতমালা। অঞ্চলটি স্থলবেষ্টিত, যদিও আরব সাগর ও গুজরাতের পশ্চিম উপকূল এখান থেকে খুব দূরে নয়।
জেলাটির প্রধান ভাষা গুজরাতি, হিন্দি ও মারাঠি।
ইংরেজদের দূরে রাখতে ও মুঘলদের বিরুদ্ধে শক্তি সঞ্চয় করতে মারাঠিরা পর্তুগিজদের সঙ্গে বন্ধুত্ব করে ১৭৭৯ সালে একটি চুক্তি স্বাক্ষর করে। এই বন্ধুত্বচুক্তি অনুসারে, মারাঠা পেশোয়া ৭২টি গ্রাম নিয়ে গঠিত দাদরা ও নগর হাভেলি পরগনায় রাজস্ব সংগ্রহের অনুমতি দেন। তারও আগে জওহর ও রামনগরের হিন্দু রাজাদের পরাজিত করে কোলি সর্দারেরা এই অঞ্চলের দখল নিয়েছিল। মারাঠারা তাদের থেকে এই অঞ্চলটি দখল করে তাদের রাজ্যের অন্তর্ভুক্ত করে।
দাদরা ও নগর হাভেলি জেলার আয়তন ৪৯১ বর্গকিলোমিটার। ১৯৫৪ সালের ২ অক্টোবর এই অঞ্চলে পর্তুগিজ শাসনের অবসান ঘটে। গঠিত হয় স্বাধীন দাদরা ও নগর হাভেলি প্রশাসন। ১৯৬১ সালে আনুষ্ঠানিকভাবে দাদরা ও নগর হাভেলি ভারতে যোগ দেয় ও কেন্দ্রশাসিত অঞ্চলের মর্যাদা পায়।
জাতীয় রাজধানী অঞ্চল (ভারত)

দিল্লি জাতীয় রাজধানী অঞ্চল ভারতের একটি বিশেষ প্রশাসনিক অঞ্চল। এই সমন্বিত পরিকল্পনা অঞ্চলটি দিল্লি জাতীয় রাজধানী প্রশাসনিক অঞ্চল এবং পার্শ্ববর্তী অঙ্গরাজ্য হরিয়ানা, উত্তর প্রদেশ এবং রাজস্থান থেকেও বেশ কিছু জেলাকে অন্তর্ভুক্ত করে গঠন করা হয়েছে। অঞ্চলটির শাসনভার একযোগে কেন্দ্রীয় সরকার, ন্যাশনাল ক্যাপিটাল রিজিওন অফ দিল্লির নির্বাচিত সরকার এবং তিনটি মিউনিসিপাল কর্পোরেশনের (দিল্লি, দিল্লি ক্যান্টনমেন্ট ও নয়া দিল্লি) উপর ন্যস্ত।
দিল্লি জাতীয় রাজধানী অঞ্চল এবং সংশ্লিষ্ট জাতীয় রাজধানী অঞ্চল পরিকল্পনা বোর্ডটিকে ১৯৮৫ সালে সৃষ্টি করা হয়, যার উদ্দেশ্য ছিল অঞ্চলটির উন্নয়ন সাধন এবং অঞ্চলটিতে ভূমির ব্যবহার ও অবকাঠামোগত উন্নয়ন নিয়ন্ত্রণের জন্য সমন্বিত নীতিমালা ("harmonized policies for the control of land-uses and development of infrastructure") প্রবর্তন করা। জাতীয় রাজধানী অঞ্চলের ভেতরে অবস্থিত গুরুত্বপূর্ণ শহরগুলির মধ্যে দিল্লি, গাজিয়াবাদ, ফরিদাবাদ, গুরুগ্রাম, নয়ডা এবং মীরাট অন্যতম।
জাতীয় রাজধানী অঞ্চলটি একাধারে গ্রামীণ ও শহুরে একটি অঞ্চল। এখানে নগরায়নের হার ৬২.৬%। মোট জনসংখ্যা ৪ কোটি ৬০ লক্ষেরও বেশি। এছাড়া এখানে পরিবেশগতভাবে স্পর্শকাতর বেশ কিছু এলাকা যেমন আরাবল্লি পর্বতমালা, অরণ্য, বন্যপ্রাণীর আবাসস্থল ও পাখীদের অভয়ারণ্য আছে।
অর্থনৈতিকভাবে দিল্লি জাতীয় রাজধানী অঞ্চল একটি শক্তিশালী অঞ্চল। দিল্লির সম্প্রসারিত নগর অঞ্চল, যেটি দিল্লি জাতীয় রাজধানী অঞ্চলের একটি অংশ, ২০১৫-২০১৬ অর্থবছরে ভারতের অর্থনীতিতে ৩৭ হাজার কোটি ডলার অবদান রাখে, যা মোট ভারতীয় অর্থনীতির ৪% (মোআউ-র ক্রয়ক্ষমতা সমতার হিসেবে)।
দমন ও দিউ

দমন ও দিউ (গুজরাতিতে: દમણ અને દિવ "দামাণ্‌ আনে দিউ", মারাঠিতে: दमण आणि दीव "দামাণ্‌ আণি দিউ", ইংরেজিতে: Daman and Diu "ডামান্‌ অ্যান্ড্‌ ডিউ") ভারতের প্রাক্তন কেন্দ্রশাসিত অঞ্চল।
৪৫০ বছরেরও বেশি সময় ধরে আরব সাগর উপকূলে দমন (পর্তুগিজ: দামেসো) এবং দিউ উপকূলীয় ছিটমহলগুলি গোয়া এবং দাদরা এবং নগর হাভেলির মতো পর্তুগিজ ভারতের অংশ ছিল। ১৯৬১ সালের ১৯ ডিসেম্বর সামরিক বিজয়ের মাধ্যমে গোয়া, দমন ও দিউকে ভারত প্রজাতন্ত্রের অন্তর্ভুক্ত করা হয়। পর্তুগাল ১৯৭৪ সালের কার্নেশন বিপ্লবের আগে পর্যন্ত এই অঞ্চলগুলিকে ভারতীয় প্রজাতন্ত্রে সংযোজনের স্বীকৃতি দেয়নি।
গোয়া, দমন ও দিউ অঞ্চলটি ১৯৮৭ সাল পর্যন্ত একক কেন্দ্রশাসিত অঞ্চল হিসাবে পরিচালিত হয়, ১৯৮৭ সালে গোয়াকে রাজ্য করা হলেও দমন ও দিউকে পৃথক কেন্দ্রশাসিত অঞ্চল হিসাবে রাখা হয়। প্রতিটি ছিটমহল কেন্দ্রশাসিত অঞ্চলটির দুটি জেলার একটি নিয়ে গঠিত। দমন এবং দিউ সড়কপথে একে অপর থেকে প্রায় ৬৫০ কিলোমিটার দূরত্বে অবস্থিত।
২০১১ সালের আদম শুমারি অনুসারে দমন ও দিউর সাক্ষরতার হার ৮৭.১%, যা জাতীয় গড় ৭৪.০৪% এর চেয়ে বেশি। পুরুষ এবং মহিলাদের সাক্ষরতার হার যথাক্রমে ৯১.৫ এবং ৭৯.৫ শতাংশ।
২০১১ সালের আদমশুমারি অনুসারে, ভারতে সর্বনিম্ন মহিলা-থেকে-পুরুষের অনুপাত (প্রতি হাজার পুরুষের বিপরীতে ৬১৮ জন মহিলা) দমন ও দিউতে রেকর্ড করা হয়। দমন জেলার নারী-থেকে-পুরুষের অনুপাত ছিল .৫৩৩ যা ছিল সমস্ত জেলাগুলির মধ্যে নিম্নতম।
দমন ও দিউয়ের সর্বপ্রধান ধর্ম হিন্দু ধর্ম । হিন্দু সম্প্রদায়ের মানুষ এখানে সংখ্যাগরিষ্ঠ । মুসলমানরা এই অঞ্চলে দ্বিতীয় বৃহত্তম ধর্মীয় গোষ্ঠী এবং এরপরে খ্রিস্টানরা রয়েছে।
পুদুচেরি (কেন্দ্রশাসিত অঞ্চল)

পুদুচেরি (, , পোঁদিশেরি, পূর্বনাম পন্ডিচেরি) হল ভারতের একটি কেন্দ্রশাসিত অঞ্চল। এটি একটি প্রাক্তন ফরাসি উপনিবেশ। চারটি অসংলগ্ন ছিটমহল বা জেলা নিয়ে গঠিত। অঞ্চলের নামকরণ হয়েছে বৃহত্তম পুদুচেরি জেলার নাম অনুসারে। একে "প্রাচ্যের ফরাসি রিভিয়েরা"ও বলা হয়। সেপ্টেম্বর, ২০০৬ নাগাদ ফরাসি নাম 'পন্ডিচেরি' বদলে তামিল নাম 'পুদুচেরি' রাখা হয়।
ভারতের ফরাসি উপনিবেশসমুহ নিয়েই এই কেন্দ্র শাসিত অঞ্চল গঠিত ৷ ১৯৫৪ সালের ১ নভেম্বর ফরাসি সরকার ভারতের সমস্ত উপনিবেশগুলি বিনাশর্তে ভারতের কাছে সমার্পন করেন ৷ ভারতের ইতিহাসে এই ঘটনাকে "ডি ফ্যাক্টো ট্রান্সফার অফ পন্ডিচেরি" বলা হয় ৷ পন্ডিচেরির বহু মানুষ ফরাসি নাগরিকত্ব গ্রহণ করেন। ফরাসি উপনিবেশগুলি হল চন্দননগর, কারাইকল, পুদুচেরি, মাহে এবং ইয়ানম। পরবর্তীকালে চন্দননগরের স্থানীয় মানুষের গণদাবী অনুযায়ী এটিকে পশ্চিমবঙ্গের অন্তর্ভুক্ত করা হয় ৷ বাকি চারটি উপনিবেশ নিয়ে পন্ডিচেরি কেন্দ্রশাসিত অঞ্চল গঠিত হয় ৷ ১ নভেম্বরকে এখানে স্থানীয় স্বাধীনতা দিবস বা "ডি ফ্যাক্টো মার্জার ডে" হিসাবে পালন করা হয়।
পুদুচেরি কেন্দ্রশাসিত অঞ্চলটি দক্ষিণ ভারতীয় উপদ্বীপে অবস্থিত। কেন্দ্রশাসিত অঞ্চলের পুদুচেরি জেলাটি উত্তরে তামিলনাড়ুর ভিলুপ্পুরম ও দক্ষিণে কডলুর জেলা দ্বারা; কারাইকল জেলাটি উত্তরে ময়িলাড়ুতুরাই, পশ্চিমে তিরুভারুর ও দক্ষিণে নাগপত্তনম জেলা দ্বারা; ইয়ানম জেলাটি অন্ধপ্রদেশের পূর্ব গোদাবরী জেলা দ্বারা এবং মাহে জেলাটি উত্তরে কেরালার কণ্ণুর ও দক্ষিণে কালিকট জেলা দ্বারা পরিবেষ্টিত।
রাজ্যের কারাইকাল-এ একটি ২০১০ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।